Likumprojekts

**Grozījumi Publisku izklaides un svētku pasākumu drošības likumā**

Izdarīt  [Publisku izklaides un svētku pasākumu drošības likumā](http://www.likumi.lv/doc.php?id=68488) (Latvijas Republikas Saeimas un Ministru Kabineta Ziņotājs, 2005, 14. nr.; 2008, 16. nr.; 2009, 10. nr.; Latvijas Vēstnesis, 2013, 129. nr.) šādus grozījumus:

1. Izteikt 1. panta 5. punktu šādā redakcijā:

"5) **kārtības uzturētāji** –Valsts policija vai pašvaldības policija, kā arī juridiskā persona, kurai izsniegta licence apsardzes darbības veikšanai un ar kuru pasākuma organizators ir noslēdzis līgumu par sabiedriskās kārtības un drošības, kā arī ugunsdrošības prasību izpildi pasākuma laikā, vai pasākuma organizatora norīkotas personas, kas publiska pasākuma laikā gādā par sabiedriskās kārtības, drošības un ugunsdrošības prasību ievērošanu. Privātpersonu organizētā publiskā pasākumā Valsts policija vai pašvaldības policija ir kārtības uzturētāji saskaņā ar savstarpēji noslēgtu līgumu."

2. Papildināt 13. pantu ar ceturto daļu šādā redakcijā:

"(4) Valsts policija un pašvaldības policija, pildot kārtības uzturētāja funkciju valsts vai pašvaldību institūciju organizētajos publiskajos pasākumos, var piesaistīt Zemessardzi atbalsta sniegšanai sabiedriskās kārtības un drošības garantēšanā."

Aizsardzības ministrs

Raimonds Vējonis